Manualul ți-a arătat cum să-ți valorifici energia de șef mafiot,
cum să-ți mărești profitul
și cum să-i elimini pe cei care îți amenință domnia.
E un clasic cu un motiv,
dar nu toți șefii mafioți sunt atenți la lecții.
Vreau să-ți spun despre cineva care se considera mai bun.
Numele lui? John Gotti.
John Gotti a răsturnat cartea.
Nu vorbești.
Nu umbli țanțoș.
În timpul domniei sale de șase ani asupra clanului Gambino din New York,
Gotti a respins manualul la orice pas,
ducând la o serie de arestări și trădări
care au dus la distrugerea organizației sale.
John Gotti a distrus Mafia.
Nu poți acționa ca el și să te aștepți să supraviețuiești. Nu se poate.
Ești gata să înveți ce să nu faci în cariera de mafiot?
Capul Spilcuit îți stă la dispoziție.
CUM SĂ DEVII UN ȘEF AL MAFIEI
RESPECTĂ REGULILE
În floarea vârstei, John Gotti era cel mai identificabil șef mafiot din lume.
Nu mai întâlnești pe cineva ca mine nici dacă trăiești 5.000 de ani.
Dar, urmându-și propriile impulsuri, în loc de înțelepciunea manualului,
și-a ratat șansa la măreție, a pierdut respectul colegilor
și a murit după gratii.
Mulți îl admirau pe John Gotti,
cum se îmbrăca, cum se purta, pentru că ei nu erau mafioți.
De fapt, e cel mai rău lucru pe care îl poți face.
Înainte să trecem la greșelile lui din poziția de lider,
să-i recunoaștem meritul că a ajuns acolo!
Iată cum a reușit!
1. GOTTI A AJUNS ÎN CLANUL GAMBINO ÎN ADOLESCENȚĂ
John Gotti era un golan.
Calitățile sale erau de folos doar în crima organizată.
Așa că a fost atras de singura afacere
unde putea fi răsplătit pentru talentul său
și a început să urce pe scara ierarhică.
Liderii clanului Gambino au fost impresionați de tânărul Gotti.
El le câștiga bani.
Avea reputația de om violent fiindcă așa era,
și, după cum se pare, Gotti era un povestitor.
Era un om carismatic.
Era un om cu calități de lider.
2. GOTTI A AVUT UN MENTOR PUTERNIC
Aniello Dellacroce, subalternul familiei Gambino,
a devenit mentorul lui Gotti.
Dellacroce începuse de jos.
Gotti avea motive să-l admire.
Dellacroce l-a învățat pe Gotti că trebuia să fie dur, puternic,
să nu înghită prostiile nimănui.
Nu e vorba despre diplomație. Ci despre a avea o mână de fier.
3. GOTTI ȘI-A ÎMPUȘCAT DRUMUL SPRE VÂRF
În 1973, nepotul șefului Carlo Gambino fusese răpit.
Suspectul? Gangsterul american de origini irlandeze, Jimmy McBratney.
Cei din clanul Gambino au hotărât
că cei responsabili trebuie eliminați.
Gotti a primit sarcina de a-l ucide pe Jimmy McBratney.
Gotti a ajuns să fie acuzat de omor din culpă și a ispășit patru ani.
Când s-a întors, era om de încredere.
Fusese implicat într-o crimă, putea deveni mafiot.
Gotti devenise mafiot, un membru inițiat al mafiei,
dar voia să fie cap, iar planul lui pentru a reuși asta
l-a făcut să încalce regulile manualului de la început.
TACTICĂ RESPECTĂ IERARHIA
Orice organizație ai vrea să conduci,
trebuie să-i respecți ierarhia.
Se aplică mai ales mafiei italiene,
cunoscută drept Cosa Nostra.
Trăiești după regulile Cosa Nostra.
Nu e lucrul tău.
Nu e lucrul meu.
E lucrul nostru, ca familie.
Iar în această familie toată lumea își știe locul.
În Cosa Nostra există o ordine.
În vârf este șeful mafiot.
Sub șef este subalternul. Apoi este consilierul.
Practic, un consultant, un îndrumător.
Apoi, căpitanii.
Un fel de manageri intermediari.
Apoi ai soldații, mafioții.
Pe lângă ei, mai există asociații. Nu sunt membri,
ci oameni cu care lucrează și care contribuie.
Dacă toți cred în ierarhie,
probabil că organizația va avea succes.
Dar când ești un bătăuș ca John Gotti,
poate fi greu să te integrezi ca să avansezi în grad.
Voia să facă lucrurile după bunul plac.
Doar după regulile lui, alte reguli nu contau pentru el.
CU 11 LUNI ÎNAINTE SĂ DEVINĂ LIDER
La jumătatea anilor '80, Paul Castellano era șeful familiei Gambino.
Facțiunea lui era partea evazionistă a clanului.
Își câștigau banii prin fraude.
Se foloseau de sindicate și de mijloace sofisticate,
mai puțin violente.
Relația lui Gotti cu șeful mafiot era complicată,
nu doar prin diferențe artistice.
Castellano dăduse ordinul „fără droguri”.
Cine făcea trafic era ucis.
Fiind loial,
trebuie să te asiguri că ordinele șefului sunt urmate.
Dar Gotti nu era așa de loial.
Fratele lui Gotti, Gene și Angelo Ruggiero au fost implicați într-un caz de heroină.
Nu dădea bine.
Gotti a hotărât să atace preventiv.
„Dacă nu o fac, îi va elimina pe fratele și pe amicul meu.
Poate că și pe mine.”
Când vizezi regalitatea mafiei,
nu poți acționa singur,
iar Cosa Nostra are niște reguli foarte stricte.
În Mafia americană,
nu poți ucide un inițiat sau un mafiot din clan
fără să ai permisiunea șefului.
Nu poți ucide un mafiot din alt clan
fără să ai permisiunea șefului tău și pe cea a șefului celuilalt clan.
Iar dacă vrei să-l omori pe șeful tău, succes!
Ai nevoie de aprobarea Comisiei.
Consiliul de administrație al Mafiei.
Regulile erau clare.
Gotti trebuia să-și pledeze cazul prin canalele oficiale,
dar a hotărât altceva.
A spus: „Dă-o naibii!”
Știam că nu putem obține permisiune.
Șefii vor să se protejeze în Comisie,
așa că am format alianța numită Pumnul.
Așa că eram cinci, iar nimeni nu spunea nu.
Era doar o dată și un loc.
16 DECEMBRIE 1985
Era în toiul cumpărătorilor de sărbători în Midtown, Manhattan.
Iar John Gotti și Sammy Gravano își așteptau prada.
Pe Paul Castellano și pe subalternul lui, Tommy Bilotti.
Sammy a primit un pont
că ștabii Gambino se întâlneau la cinci
la restaurantul Sparks.
I-am zis: „E perfect.”
Știm restaurantul.
Știm ora.
Putem s-o facem.
I-am spus lui John: „Cam întârzie.
Oare ce se petrece?”
Când am spus asta, la un metru de mine
s-a oprit mașina lor la semafor.
I-am spus lui John că erau lângă noi.
Din fericire, țintele lor erau distrase.
Au dat ordinul asasinilor îmbrăcați strident.
Castellano se apropia.
Când mașina șefului s-a apropiat de valet,
asasinii au executat planul lui Gotti.
Un plan mai bun de atât n-a existat.
Niciun cetățean n-a fost rănit.
Sute de oameni au fost martori la crimă.
„Cum arătau?” Nu știau.
N-au văzut decât căciulile, cojoacele și oamenii împușcați.
În câteva zile, jocul lui de putere a dat roade.
A fost numit noul șef al clanului Gambino.
Deci care e problema?
Știa că ce făcuse era împotriva regulilor.
Fără îndoială.
Iar acel asasinat neautorizat a pus o țintă pe spatele lui John Gotti.
În ziua următoare a ieșit în față: „Eu sunt regele acum.”
Crima atrage atenția.
Nu doar asupra ta, ci asupra tuturor.
Când temperatura crește,
manualul nostru arată cum să răcorești lucrurile,
dar Gotti avea să le ignore
rău de tot.
TACTICĂ ȚINE CAPUL LA CUTIE
Ca șef mafiot, lumina reflectoarelor nu îți e prietenă.
Mafioții deștepți nu vor să atragă atenția
poliției, mass-mediei, publicului.
Ei știu că fac ceva ilegal
și că atenția le poate afecta scopul, acela de a face bani.
Hai să-ți arăt cum se face!
Șeful mafiei din Florida, Santo Trafficante Junior,
și-a câștigat porecla de „Capul Tăcut” pentru stilul său de viață discret,
deși a fost un personaj important în SUA și Cuba
și ar fi fost angajat de CIA să-l omoare pe Fidel Castro.
Șeful mafiei siciliene, Bernardo Provenzano,
a reușit să evite capturarea timp de 40 de ani,
evitând apelurile telefonice și comunicarea electronică.
Dădea ordine locotenenților,
trimițându-le mesaje pe hârtiuțe împăturite numite pizzini.
Iar capul mafiot genovez Vincent „Bărbie” Gigante
a distras atenția de la activitățile sale simulând demența timp de 30 de ani,
umblând prin Greenwich Village în halat,
bombănind pentru sine și parcometrele din apropiere.
După uciderea lui Castellano, Gotti avea un motiv bun să se ascundă.
L-a expus pe John Gotti în mass-media,
încât cei care nu-l cunoșteau în afara zonelor din New York
acum știau cine era.
Dar, în loc să urmeze manualul și să se ascundă,
Gotti a decis să facă opusul.
John Gotti a decis: „Trebuie să mă prezint drept capul mafiei.”
Și-a schimbat purtarea.
Și-a schimbat vestimentația și atitudinea.
LA TREI LUNI DUPĂ CE A DEVENIT LIDER
În câteva luni, avea să devină și mai celebru
prin primul său proces public.
Era o fantomă a trecutului.
Cu un an înainte să devină șef,
John Gotti era doar un alt căpitan care voia să se relaxeze
la barul preferat al clanului,
când distracția i-a fost întreruptă.
Frigotehnistul Romual Piecyk era blocat și plin de nervi.
Neștiind cu cine are de-a face,
le-a cerut șmecherilor să se dea din drum.
Au refuzat.
Și s-au asigurat că știa că a scăpat ușor.
Piecyk a fugit direct la poliție.
A fost un atac prostesc. A fost aproape o faptă de huliganism.
Dar, cum Gotti își etala public statutul de șef mafiot,
autoritățile erau nerăbdătoare să-l doboare,
fie că dl Piecyk era de acord sau nu.
Nu trebuia decât să deschidă ziarul
ca să vadă că liderul
celui mai violent clan mafiot din țară
a făcut obiectul plângerii sale.
În timp ce procurorii organizau cazul, noul șef mafiot s-a asigurat
că Piecyk și familia lui primeau atenție specială.
Gotti n-a dat ordin să fie rănit.
Voia doar să-l facă să dispară.
În tribunalul aglomerat,
Gotti și avocații săi așteptau să înceapă procesul,
dar Piecyk n-a apărut.
Își programase o operație neesențială.
Doar întârzia inevitabilul.
Când Piecyk a ajuns în boxa martorilor, nu părea să-și amintească nimic.
Dacă aș fi spus atunci că dl Gotti
și dl Colletta
m-au atacat și m-au jefuit…
Nu știu.
Judecătorul a respins cazul,
ducând la mai multe titluri despre marea lui scăpare.
Cum era de așteptat,
Gotti nu a învățat nicio lecție din întâlnirea cu justiția.
A fost un exemplu de:
„Pot să folosesc celebritatea în avantajul meu.
Uitați-vă la el!
N-a trebuit să fac nimic. A uitat.”
Dar, când continui să dai foc manualului,
nu te aștepta să scapi așa de ușor!
Dacă ieși în față și ești țipător,
faci de râs forțele de ordine.
Ne dublăm eforturile.
Chiar și așa, poți să treci iar de partea manualului, folosindu-ți mintea
și asigurându-te că nu devii prea înfumurat.
TACTICĂ ȚINE-ȚI ORGOLIUL ÎN ȘAH
Pe parcursul istoriei, mândria exagerată
a dus multe figuri puternice la pierzanie.
NU SUNT ESCROC
Se poate întâmpla
să faci greșeli, când te lași orbit de orgoliu.
DE NESCUFUNDAT
Fiindcă acționezi
sub ideea falsă că nimic nu te poate atinge.
La mijlocul anilor '80,
John Gotti se apropia și mai mult de soare,
chiar dacă o știa sau nu.
John Gotti era un narcisist egoist
care părea să savureze din plin atenția primită din partea presei
și a publicului. Cu cât primea, cu atât voia mai multă.
I se spune Capul Spilcuit.
Capul Spilcuit.
Așa-zisul Cap Spilcuit, John Gotti.
Cine l-a numit „Capul Spilcuit” ar fi trebuit să se ducă să discute cu el.
Reporterul acela… ar fi fost plătit cu 100.000 de dolari pentru denumire.
Îi plăceau denumirile.
N-aveai cum să inventezi așa ceva.
Își făcea frizura în mod regulat,
așa că un frizer venea la club
și tremura în timp ce îl tundea.
Are gusturi foarte bune.
Îi place să-i stea părul perfect.
A defilat prin fața camerelor.
S-a transformat în vedetă, într-o figură din tabloide.
FACEȚI CUNOȘTINȚĂ CU NOUL NAȘ
Dar mândria sa necontrolată l-a băgat în belele și mai mari.
Gotti și-a mutat sediul
de la Clubul de Vânătoare și Pescuit Bergin la Ravenite,
iar acela era căminul clanului Gambino
din Mica Italie, în Manhattan.
A fost o urcare pe scara ierarhică. Era Manhattan.
Nu mai era în Queens. Era în oraș.
Băieții trebuiau să se întâlnească cu Gotti acolo.
FBI-ul îi poza de afară.
E bine? Nu e bine.
A băgat toată mafia în colimator.
O frăție secretă.
Cum credeți că a fost
pentru ceilalți capi mafioți?
Erau îngroziți că Gotti se purta atât de ostentativ,
atrăgând atenție asupra lui și a familiei.
Și aveau de gând să facă ceva în privința asta
împrumutând o tehnică de la verii criminali de peste ocean.
Comisia a angajat mafioți sicilieni ca să-l ucidă pe Gotti.
A explodat o mașină-capcană,
nu în Orientul Mijlociu, ci într-un cartier din Brooklyn.
Dar lucrurile n-au mers conform planului.
Mafioții sicilieni o dăduseră în bară.
Un om a fost ucis,
Frank DeCicco, în vârstă de 58 de ani, locotenentul lui John Gotti.
Plantaseră bomba în altă mașină.
AICI, IDIOTULE
Dacă n-ar fi fost o mică eroare de operare,
mândria lui Gotti l-ar fi costat viața.
S-ar putea să nu ai acest noroc.
Dar norocul Capului Spilcuit
avea să dea de un hop.
19 MAI 1986 GOTTI RĂMÂNE ÎNCHIS PÂNĂ LA PROCES
Pentru un cap mafiot studios,
o ședere în închisoare poate fi doar o neplăcere temporară.
Dar, va trebui să depui mai multe eforturi
ca să respecți manualul, nu ca John Gotti.
TACTICĂ PĂSTREAZĂ-ȚI RELAȚIILE
Vine un moment în cariera fiecărui cap mafiot
când trebuie să lucrezi de la distanță.
Ca să duci viața asta, trebuie să fii dispus să fii închis,
fiindcă o să fii prins cândva.
Așa că asigură-te că timpul sub tutela guvernului este productiv.
Când un șef mafiot e închis,
face tot posibilul să tragă sforile din spatele gratiilor.
Dar strădania este să păstrezi controlul clanului
când ești privat de libertate.
Dar antreprenorii din penitenciar n-au ratat un pas.
Din închisoare,
Pablo Escobar a continuat să conducă toate aspectele operațiunii.
Când a aflat că telefoanele sale erau monitorizate,
a început să folosească porumbei voiajori.
În timp ce executa 26 de condamnări pe viață,
Salvatore Riina a ordonat răpirea unui băiat de 13 ani,
ca tatăl lui să nu dezvăluie secretele mafiei.
Când planul a eșuat, a ordonat ca băiatul să fie ucis,
iar trupul lui să fie dizolvat în acid.
Pentru a continua operațiunea din spatele gratiilor,
liderul cartelului sinaloan, Joaquin „El Chapo” Guzman
a plătit majoritatea sistemului penitenciar.
Gardienii l-au ajutat să primească bani,
prostituate,
Viagra
și cele mai noi filme ca să aibă o ședere plăcută.
LA 5 LUNI DUPĂ CE A DEVENIT LIDER
Cazul Piecyk rămăsese în spate,
dar John Gotti era în închisoare, așteptând al doilea proces.
De data asta, pentru acuzații RICO.
RICO e cea mai nefavorabilă lege promulgată.
Legea împotriva Corupției și Traficului de Influență
și e una atotcuprinzătoare. E foarte greu să te aperi.
Scuzele sunt pentru învinși.
Tot ai o afacere de condus.
E nevoie de o mână de fier și de o judecată impecabilă.
Șmecherii nu sunt cei mai buni.
Mulți au interese ascunse.
Când cineva dă ascultare șefului, poate să-i aducă orice,
asta e o problemă.
Pentru a-și păstra legăturile, Gotti s-a bazat pe un grup de locotenenți.
Cel mai de încredere mesager era „Mac-Mac” Ruggiero,
cunoscut pentru mersul legănat și gura mare.
Angelo s-a dus la Gotti cu vestea urgentă
că alt șef mafiot, Robert „DiB” DiBernardo,
regele porno necontestat al lumii interlope,
îl vorbise de rău pe cap.
Trebuie să fii tâmpit
ca să-l bârfești pe cap.
El are putere asupra vieții tale, dacă trăiești sau mori.
Gotti auzise destule. DiB trebuia curățat.
La întoarcere, Mac-Mac l-a sunat pe Sammy Gravano ca să transmită ordinul.
Sammy l-a chemat pe DiB ca să discute proiecte de construcții.
Când a sosit DiB, Sammy i-a cerut unui asociat să-i aducă o cafea.
E un semnal.
Astfel, decesul regelui pornografiei a survenit prematur.
Deși atacurile mafiei erau ceva normal,
acesta era diferit.
Asasinatul nu trebuia ordonat. DiB era de treabă.
Făcea mulți bani, se descurca
și era plăcut de lume.
De ce a fost ucis? Ce a făcut?
Mai târziu, Sammy Gravano avea să găsească răspunsul.
Înainte ca Angelo să inventeze povestea că DiB îl vorbise pe la spate,
împrumutase 250.000 de dolari de la el.
Când a fost ucis, datoria s-a șters.
Nu l-a vorbit niciodată pe John.
Asasinatul m-a scârbit profund. Era un prieten bun.
E o viață periculoasă.
Se creează disensiuni…
și neîncredere, când se întâmplă astfel de lucruri.
Proprii oameni au început să-și pună întrebări și să-și facă griji.
Știți? „Oare eu urmez?”
Asta se întâmplă când îți pierzi obiectivul.
Ai o echipă de ucigași care se îndoiește de conducerea ta.
Însă, cea mai mare greșeală a lui Gotti urma să vină,
nereușind să urmeze porunca de bază a manualului.
TACTICĂ ȚINE-ȚI GURA
Codul mafiei americane e tăcerea.
Nu vorbești despre crime.
Nu vorbești la telefon. Nu vorbești în casă sau în mașină.
Contează să-ți ții gura.
Mafia numește acest cod „Omerta”.
OMERTA CODUL TĂCERII
Când depui jurământul Omerta,
depui un jurământ să nu recunoști că viața asta există
și să n-o trădezi. Ăsta e jurământul.
Ți-am zis că nu știu nimic despre…
Când un mafiot încalcă Omerta este echivalentul trădării familiei.
Tot ce știi și iubești.
Cât despre John Gotti, nu s-a priceput să-și țină gândurile pentru sine.
Nici când era judecat într-un caz RICO.
S-a dus la tribunal în următoarea zi. Era îngâmfat. Zâmbea. Făcea cu mâna.
Știa că nu va ajunge în închisoare.
Începuse să plaseze cote.
„Pun pariu pe trei la unu că voi câștiga cazul”,
știind că mituiam jurații.
Avea dreptate.
Cel care ar fi șeful celei mai puternice familii mafiote din țară
nu a fost găsit vinovat de activități infracționale și conspirație.
Cu fiecare achitare, legenda Capului Teflon creștea.
Începuse să invite lumea la procesele lui. Staruri de cinema.
Îi aduceau mai multă notorietate. Îl validau.
Și amețeau guvernul
că John Gotti era nevinovat
și că lucra la o firmă de instalații.
Și că guvernul nu-l plăcea fiindcă era în atenția publică.
Guvernul era invidios fiindcă el câștiga.
Răzbunarea e răzbunare.
Nu contează de unde vine.
Din oricare tabără ar veni,
în cele din urmă, o să te prindă.
Atunci ar trebui să te dai la fund,
dar n-ar mai fi John Gotti dacă ar face asta, nu?
LA 3 ANI DUPĂ CE A AJUNS LIDER
Gotti vorbea liber cu nenumărați membri,
lideri ai clanului Gambino, despre activitățile lor criminale.
Despre structura Cosa Nostra, asasinate din trecut,
plănuirea altor asasinate.
FBI-ul a pus microfoane în apartamentul ședințelor lui Gotti.
A presupus că apartamentul era sigur,
dar nu era.
Dacă s-ar fi oprit și ar fi judecat sănătos,
ar fi văzut că se supunea unui mare risc.
„Mă dobor singur.
Și voi doborî întregul clan.”
Când ai un partener care ni se opune, îl ucidem.
Dacă te duci la șef, el îl omoară.
Spune-i derbedeului că eu, John Gotti, o să-i iau capul. Ticălosul!
Cu ajutorul interceptărilor și a altor supravegheri,
FBI-ul și procurorii federali au adunat dovezi
ca să-i pună pe acuzare pe John Gotti, Sammy Taurul și consilierul Frank LoCascio
în baza RICO.
Mai trebuia doar să-i adune.
Pe 11 decembrie 1990, agenții i-au văzut pe Gotti, Gravano
și alți acoliți din Gambino, sosind la o ședință la Ravenite.
Au dat năvală, așteptându-se la scandal,
dar au avut parte de o primire călduroasă.
Gotti nu era îngrijorat.
Până la urmă, era Capul Teflon.
După ce a savurat o băutură delicioasă, Gotti și-a luat rămas-bun.
Era sigur că se va întoarce curând,
până i-a spus un agent:
Nu trebuia să ciripești atât în apartamentul femeii.
Cred că atunci i-a picat fisa că era în mare belea.
Știa că o dăduse în bară rău de tot.
Sfidând cel mai sacru cod al Mafiei,
gura slobodă a lui Gotti avea să ducă la o întorsătură karmică.
Pe înregistrări, John Gotti îl criticase pe Gravano.
Își făcea griji că Gravano acumula prea multă putere, prea multă autoritate,
impunându-se mai mult decât îi convenea lui Gotti.
Gravano considera că Gotti îl turna involuntar.
Nu îl turna,
dar, dacă asculta cineva, o făcea.
Nu e nevoie să-l numiți turnător, dar a fost o mișcare de turnător.
M-a durut mult.
Eram foarte apropiați.
Am fost într-un război, am preluat o familie.
Au murit oameni.
Am ucis pentru el.
Am aranjat procese pentru el.
Am zis: „La naiba cu Mafia! La naiba cu John Gotti!”
Așa că am apelat la guvern ca să schimb taberele.
Nu aveam să-i fiu loial lui sau Mafiei.
Pentru mine nu mai exista Codul.
Nu mai exista. Se terminase.
Datorită mărturiei lui Sammy,
John Gotti a plătit prețul pentru respingerea manualului
și a acționat de capul lui.
Agenții federali reușiseră.
Îl doborâseră pe cel mai cunoscut cap mafiot de la Al Capone.
VERDICT - VINOVAT
Acuzațiile de crimă, pariuri și activități criminale
s-au lipit de bombasticul John Gotti.
În cele din urmă, a obținut atenția dorită.
Era cel mai bun om de pe aici.
- Cum rămâne cu oamenii uciși? - Care?
John Gotti a reprezentat frustrările cetățenilor față de guvern.
Când guvernul tot ciupește de la tine.
Iar John Gotti lupta cu guvernul.
Dar răsplata pentru că a acționat în stilul său
a fost o domnie de doar șase ani
și o moarte în închisoare din cauza unui cancer la gât.
Practic, Gotti a fost un exemplu despre cum să nu fii șef mafiot.
Dacă vrei faimă,
fă-te naibii actor sau ceva,
dar nu fi șef mafiot!
DE ÎNCHIRIAT
Ai văzut calea greșită de a-ți clădi o carieră criminală trainică,
așa că hai să ne axăm pe cea corectă!
Următorul capitol ne va arăta cum disciplina
și prioritățile corecte pentru a-ți păstra puterea
și libertatea pe termen lung.
Nimeni n-a abordat provocarea la fel de creativ
precum cel mai legendar șef mafiot din Boston, Whitey Bulger,
a cărui atenție la detalii i-a croit drumul spre infamie,
apoi a făcut un număr de dispariție memorabil.
UNDE SE ASCUNDE „WHITEY”?
Subtitrarea: Ramona Coman